“ድርጅቱ ባለብዙ ቋንቋና ከፍ ያለ የሚዲያ ተቋም ነው” የአማራ ብዙኃን መገናኛ ድርጅት የቋንቋዎች ዳይሬክቶሬት
ባሕር ዳር፡ ታኅሳስ 08/2012ዓ.ም (አብመድ) የአማራ ብዙኃን መገናኛ ድርጅት የክልሉን ሕገ መንግሥት መሠረት በማድረግ በክልሉ የሚገኙ የተለያዩ ቋንቋዎች፣ ባሕሎች፣ ኢኮኖሚያዊ እና ማኅበራዊ እንቅስቃሴዎች እንዲጎለብቱ ለማሳደግ ከ1997 ዓ.ም ጀምሮ የራድዮ የአየር ሰዓት በመክፈት ሕዝባቸውን እንዲያገለግሉ ሲያደርግ ቆይቷል፡፡አብመድ በከፈተው የአየር ሰዓት ስርጭት በክልሉ የሚገኙ የብሔረሰብ አስተዳደሮች ማለትም አዊ፣ ኦሮሞ እና ዋግ ኽምራ ብሔረሰብ አስተዳደር ከ1997 ዓ.ም ጀምሮ የተለያዩ ተሞክሮዎች በሕዝብ ውስጥ እንዲንሸራሸር በማድረግ የጎላ ሚና ተጫውቷል፡፡ በወቅቱ የሬድዮ ጣቢያውን የሚያዳምጡ ሰዎች በብሔረሰብ ቋንቋ ስርጭት በመጀመሩ የ‹‹ድርጅቱ የሕዝቡን ጥያቄ ለመመለስ የአየር ሰዓት ለውጥ በማድረጉም ምሽት እንዲሰራጭ በመወሰኑ በርካት አድማጮችን ማሳተፍ ችሏል›› ሲሉ በአብመድ የቋንቋዎች ዋና ዳይሬክተር ይፍቱሥራ ፋንታሁን አስረድተዋል፡፡